Diari Oficial de la Generalitat Valenciana


Sumari del DOGV 8246, del 02-03-2018 (2018/1994)

RESOLUCIÓ de 26 de febrer de 2018, de la Universitat d'Alacant, complementària a la Resolució de 13 de juny de 2017, per la qual es disposa la publicació de l'oferta d'ocupació pública del personal docent i investigador per a l'any 2017, corresponent a la taxa de reposició addicional per a estabilització d'ocupació temporal.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8246

Data del DOGV
:   02-03-2018

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2018/1994


Data del document
:   26-02-2018

Organisme emissor
:   Universitat d'Alacant

Tipus de document
:   Resolució

Descriptors 

:   * concurs administratiu

RESOLUCIÓ de 26 de febrer de 2018, de la Universitat d'Alacant, complementària a la Resolució de 13 de juny de 2017, per la qual es disposa la publicació de l'oferta d'ocupació pública del personal docent i investigador per a l'any 2017, corresponent a la taxa de reposició addicional per a estabilització d'ocupació temporal. [2018/1994]  
Per Resolució de 13 de juny de 2017, de la Universitat d'Alacant, (DOGV 16.06.2017), es va disposar la publicació de l'Acord de Consell de Govern de 17 de maig de 2017, pel qual es va aprovar l'oferta d'ocupació pública de personal docent i investigador per a l'any 2017, en virtut de l'establit en el Reial decret llei 6/2017, de 31 de març, que va aprovar l'oferta d'ocupació pública, entre altres, en l'àmbit docent universitari per a 2017.  
  
La Llei 3/2017, de 27 de juny, de pressupostos generals de l'Estat per a l'any 2017, estableix a més, en el seu article 19.Un.6 per al personal docent i investigador recollit en la lletra J) de l'article 19.Un.2, una taxa addicional per a estabilització d'ocupació temporal que inclourà fins al 90% de les places que, estant dotades pressupostàriament, hagen estat ocupades de forma temporal i ininterrompudament almenys en els tres anys anteriors a 31 de desembre de 2016.  
  
Considerant el que es disposa en l'article 70 del Reial decret legislatiu 5/2015, de 30 d'octubre, pel qual s'aprova el text refós de la Llei de L'estatut bàsic de l'empleat públic, referit a l'oferta d'ocupació pública, segons l'Acord de Consell de Govern de la Universitat d'Alacant, de 26 de febrer de 2018, pel qual s'aprova una oferta complementària a l'oferta d'ocupació pública per a l'any 2017 de places de personal docent i investigador de la Universitat d'Alacant, corresponent a la taxa addicional autoritzada per a estabilització d'ocupació temporal i una vegada obtinguda l'autorització de la Conselleria d'Educació, Investigació, Cultura i Esport, en ús de les potestats i funcions conferides pels Estatuts de la Universitat d'Alacant, aprovats pel Decret 25/2012, de 3 de febrer, del Consell de la Generalitat Valenciana, i de les competències que dimanen dels articles 20 i següents de la Llei orgànica 6/2001, d'universitats, modificada per la Llei orgànica 4/2007, de 12 d'abril, aquest Rectorat resol:  
  
  
Primer  
Publicar en el Diari Oficial de la Generalitat Valenciana una oferta complementària a l'oferta d'ocupació pública per a l'any 2017 del personal docent i investigador, corresponent a la taxa de reposició addicional per a estabilització d'ocupació temporal, aprovada per Acord del Consell de Govern de 26 de febrer de 2018, de 4 places de professor contractat doctor.  
  
Segon  
Seguint el que es disposa en l'article 70.1 de l'Estatut Bàsic de l'Empleat Públic, el termini màxim per a la convocatòria dels processos selectius previstos en aquesta oferta és de tres anys, a comptar a partir de la publicació d'aquesta resolució.  
  
Contra aquesta resolució, que esgota la via administrativa, es pot interposar potestativament un recurs de reposició en el termini d'un mes, a partir de l'endemà de la seua publicació, davant del mateix òrgan que va dictar la resolució, o un recurs contenciós administratiu davant dels òrgans de la jurisdicció contenciosa administrativa de la Comunitat Valenciana en el termini de dos mesos, comptats a partir de l'endemà de la seua publicació.  
  
Alacant, 26 de febrer de 2018.- El rector: Manuel Palomar Sanz.